[{"text_idx": "#000001", "text": "Ta\u0308na, 7. aprillil ta\u0308histab Mauno Meesit Tartus Genialistide klubis kontserdiga oma telesarjale \u201eVarjudemaa\u201d loodud samanimelise soundtrack\u2019i ilmumist vinu\u0308u\u0308lil. Ja\u0308rgmisel na\u0308dalal, 15. aprillil avaneb sama vo\u0303imalus ko\u0303igile tallinlastele ning sedapuhku Kirjanike Maja musta laega saalis. Mart Alaru kirjutas plaadist la\u0308hemalt."}, {"text_idx": "#000002", "text": "Mauno Meesiti uus instrumentaalne album \u201eVarjudemaa\u201d ko\u0303lab nagu soundtrack inimtu\u0308hjale majale, mis on ta\u0308idetud ma\u0308lestustega; vo\u0303ib-olla isegi inimtu\u0308hjale ku\u0308lale, kuhu keegi on sattunud oma nooruspo\u0303lve meenutama. Ja juba nimigi annab aimu muusika meeleolust, mis on kummituslik, melanhoolne ja mo\u0303tlik."}, {"text_idx": "#000003", "text": "Kuigi \u201eVarjudemaas\u201d ei ole kasutatud vokaale, mo\u0303jub plaat va\u0308ga hingestatult. Pillid on sisse ma\u0308ngitud tundega, mis toetab seda sama kummituslikku olekut \u2013 inimesi nagu pole, aga hing on kahtlemata sees. Kitarr jutustab oma lugu, taustaks kostuvad aeg-ajalt poognaga ma\u0308ngitud u\u0308lemhelid, mis annavad muusikale ma\u0308lestusliku maigu, lood sulavad loomulikult u\u0308ksteise sisse ning sobituvad ko\u0303ik u\u0308hiseks meeleolu-tervikuks. Kohati vo\u0303ib \u201eVarjudemaa\u201d olla suisa painav oma raskemeelsuses, mis tuleb osades palades esile ta\u0308nu muusikaliste motiivide kordustele. Samas saab o\u0308elda, et tasakaaluks leidub ka hingamisruumi. Rikkalik helimaastik on siin minu arvates see, mis annab kujutlusvo\u0303imele ohtralt so\u0308o\u0308ta ja pakkub detaile, millesse su\u0308veneda."}, {"text_idx": "#000004", "text": "\u201eVarjudemaa\u201d on hea mo\u0303tiskellu laskumiseks, melanhoolia va\u0308ljaelamiseks ja u\u0308ksinduse ta\u0308ieo\u0303iguslikuks nautimiseks vaiksetel o\u0303htutel. Selles albumis pole so\u0303nu, aga ta ko\u0303lab nagu luule, kohati depressiivne, kuid kahtlemata ko\u0303netav."}]